Limonadez

Limonadez a zo un evaj yen graet gant chug suraval, dour ha sukr. Gazek eo alies en Europa, mùet n'eo ket er Stadoù-Unanet hag e Kanada.

 Gerdarzh 
Savet eo ar ger limonadez gant ar ger limon (suraval e galleg kozh) ha limone (italianeg).

 Orinoù 
Nasir-e C'hosro (1004-1070), ur barzh persat genidik eus Tadjikistan a-vremañ, a rae dave e « Safarnama » (Levr beajoù) d'un evaj « qatarmizat », aozet en Ejipt ar Grennamzer. Aozet e veze o veskañ chug suraval gwasket gant sukr-korz, un dousaer naturel aes da gavout. Gwerzhet e vez an evaj poblet-se gant ar werzherien niverus a oa e marc'hadoù ar vro.

Dont a reas war-wel rekipe kentañ al limonadez en XIII kantved en ul levr keginañ arab.

 Istor 
Sevel a ra al limonadez ket gazek d'an XVII kantved da nebeutañ. E Pariz e vije erruet d'an 20 a viz Eost 1630.

An dour gazekaet, ijinet gant ar c'himiour Joseph Priestley, hag un hentenn nevez gazekaat an dour ijinet gant Johann Jacob Schweppe, ur bravigour suis alaman, a sikouras al limonadez da vezañ skignet aesoc'h.

 Limonadezioù ar bed 

En Iwerzhon eo gazek al limonadez, ha daou seurt zo : al limonadez gwenn hag al limonadez ruz. 

En India ha Pakistan e vez anvet nimbu paani, hag e Bangladesh e c'hall al limonadez kaout holen ha chug jinjebr ennañ, hag anvet e vez lebur shorbot.

 Daveoù 

 Pennad kar 

 sitronadez

Rummad:Diedoù
Rummad:Suraval